CELEX: 22012D0220
Language: ro
Date: 2012-01-19 00:00:00
Title: 2012/220/UE: Decizia nr. 1/2012 a Comisiei mixte UE-AELS privind regimul de tranzit comun din 19 ianuarie 2012 privind invitarea Croației să adere la Convenția din 20 mai 1987 privind regimul de tranzit comun

26.4.2012   
            
            
               RO
            
            
               Jurnalul Oficial al Uniunii Europene
            
            
               L 114/29
            
         DECIZIA NR. 1/2012 A COMISIEI MIXTE UE-AELS PRIVIND REGIMUL DE TRANZIT COMUN
   din 19 ianuarie 2012
   privind invitarea Croației să adere la Convenția din 20 mai 1987 privind regimul de tranzit comun
   (2012/220/UE)
   COMISIA MIXTĂ,
   având în vedere Convenția din 20 mai 1987 privind regimul de tranzit comun (1) („convenția”), în special articolul 15 alineatul (3) litera (e),
   întrucât:
   
               (1)
            
            
               Promovarea comerțului cu Croația ar fi facilitată printr-un regim de tranzit comun pentru transportul de mărfuri între Croația și Uniunea Europeană, Republica Islanda, Regatul Norvegiei și Confederația Elvețiană.
            
         
               (2)
            
            
               În perspectiva obținerii unei astfel de facilitări este oportună invitarea Croației să adere la convenție,
            
         ADOPTĂ PREZENTA DECIZIE:
   Articolul 1
   În conformitate cu articolul 15a din convenție, Croația este invitată, sub forma unui schimb de scrisori între Consiliul Uniunii Europene și Croația anexat la prezenta decizie, să adere la convenție de la 1 iulie 2012.
   Articolul 2
   Prezenta decizie intră în vigoare la data adoptării.
   
      Adoptată la Bruxelles, 19 ianuarie 2012.
      
         
            Pentru Comisia mixtă
         
         
            Președintele
         
         Mirosław ZIELIŃSKI
      
   
   
      (1)  JO L 226, 13.8.1987, p. 2.
   
      ANEXĂ
      Stimate domn,
      Am onoarea să vă informez cu privire la decizia Comisiei mixte UE-AELS privind regimul de tranzit comun din 19 ianuarie 2012 (Decizia nr. 1/2012) prin care Croația este invitată să devină parte contractantă la Convenția din 20 mai 1987 privind regimul de tranzit comun. Uniunea Europeană invită Croația să dea asigurările necesare în sensul că va aplica respectiva convenție într-un mod nediscriminatoriu tuturor statelor membre.
      Aderarea Croației la convenție poate fi efectuată prin depunerea instrumentului de aderare al acesteia la Secretariatul General al Consiliului Uniunii Europene împreună cu textul convenției tradus în limba oficială a Croației, în conformitate cu articolul 15a din convenție.
      Vă rog să primiți, stimate domn, expresia înaltei mele considerații.
      
         
            Secretarul general
         
         
            Secretariatul General al Consiliului Uniunii Europene
         
      
      Croația,
      ținând seama de decizia Comisiei mixte UE-AELS privind regimul de tranzit comun din 19 ianuarie 2012 (Decizia nr. 1/2012) prin care Croația este invitată să adere la Convenția din 20 mai 1987 privind regimul de tranzit comun („convenția”),
      luând în considerare invitația de aderare la convenție și
      dorind să devină parte contractantă la respectiva convenție,
      PRIN PREZENTUL INSTRUMENT
      aderă la convenție;
      atașează la prezentul instrument o traducere a textului convenției în limba oficială a Croației;
      declară că acceptă toate recomandările și deciziile Comisiei mixte UE-AELS privind un regim de tranzit comun adoptate în perioada cuprinsă între 19 ianuarie 2012 și data la care aderarea Croației intră în vigoare în conformitate cu articolul 15a din convenție.
      Adoptată la …